Marsyal Republik Demokratik Jerman

Marsyal Republik Demokratik Jerman (), ialah pangkat tertinggi dalam Tentera Rakyat Nasional Republik Demokratik Jerman (GDR). Pangkat ini tidak pernah dianugerahkan dan telah dimansuhkan pada tahun 1989.

 Sejarah 
Pangkat  telah diwujudkan pada 25 Mac 1982 melalui dekri oleh  (Majlis Negara GDR), tetapi tidak pernah dianugerahkan.  boleh menaikkan pangkat seorang jeneral ke pangkat ini atas pencapaian ketenteraan yang luar biasa. Pangkat ini merupakan tiruan kepada pangkat tertinggi Kesatuan Soviet, iaitu Marsyal Kesatuan Soviet.

Ada yang percaya bahawa pangkat ini hanya akan diberikan pada masa perang dan dicipta sebagai hasil daripada perubahan dalam perancangan ketenteraan Pakatan Warsaw. Semasa peperangan, seorang  akan memerintah satu kumpulan tentera darat yang merangkumi semua pasukan Jerman Timur termasuk pasukan Polis dan Stasi. Sebelum perubahan ini, semua pasukan Jerman Timur berada di bawah kawalan langsung tentera Soviet.

Pada November 1989, pemangku Menteri Pertahanan Negara, Laksamana Theodor Hoffmann, telah memansuhkan pangkat ini.

 Reka Bentuk 
Beberapa reka bentuk telah dipertimbangkan untuk papan bahu Marsyal. Reka bentuk akhir adalah papan bahu sepanjang 118 mm dan lebar 48 mm yang terdiri daripada tali pintal emas dan perak yang bersilang, beralas kain merah, dan dihiasi dengan bintang bersudut lima berlapis emas dengan batu delima merah di tengahnya. Menurut buku Klaus Wather, , sebanyak 12 pasang papan bahu ini telah dihasilkan.

Lukisan juga telah dibuat untuk "Bintang Marsyal" gaya Soviet yang sepatutnya dipakai pada reben leher berwarna merah, tetapi item ini tidak pernah dihasilkan.

Turut dirancang ialah lencana pangkat Marsyal untuk pakaian seragam medan yang baharu. Ia terdiri daripada lencana segi empat tepat berukuran 90 x 60 mm diperbuat daripada kain kelabu batu untuk dipasang pada lengan atas pakaian seragam. Pada lencana ini, terdapat bintang besar bersudut lima berwarna emas dengan bahagian tengah merah yang ditenun di atas jongkong emas mendatar sepanjang 20 mm. Untuk topi, terdapat lencana bujur berukuran 50 × 30 mm dengan reka bentuk yang sama seperti lencana lengan.

 Lihat juga 
 Pangkat tentera Jerman Timur
 Warna kor (NPA)

 Rujukan 
 Klaus H. Feder: Marschall der DDR – ein Dienstgrad, den keiner erreichte. Militaria, 5/2002 
 Klaus Wather: Uniformeffekten der bewaffneten Organe der DDR Band II. Ecotour, 1994

Category:Pangkat tentera
Category:Tentera Jerman
Category:Penubuhan 1982
Category:Pembubaran 1989
Category:Marsyal
Category:Pegawai 5 bintang
Category:Fil Marsyal Prusia/Jerman